Kalno Grikštų senovės gyvenvietė

Kalno Grikštų senovės gyvenvietė (valstybės saugomas kultūros paminklas: unikalus kodas – , senas registro kodas – A465P, senas kultūros paminklų sąrašo Nr. AV2034) – senovės gyvenvietė pietinėje Kretingos rajono savivaldybės teritorijos dalyje, Kalno Grikštuose (Žalgirio seniūnija), 0,14 km į vakarus nuo kelio Raguviškiai–Baubliai–Žutautai, Minijos ir Kartenalės II kairiuosiuose krantuose.
 Senovės gyvenvietė 
Įrengta Minijos ir Kartenalės II santakos kyšulyje, apaugusi spygliuočių mišku. Šiaurės vakarinė dalis sunaikinta karjero. Šiaurinėje dalyje yra Kalno Grikštų kapinynas.

1988 m. įrašyta į vietinės reikšmės archeologijos paminklų sąrašą (AV2034), 1993 m. paskelbta Lietuvos Respublikos istorijos ir kultūros paminklu,Lietuvos Respublikos istorijos ir kultūros paminklų sąrašas. – Vilnius, 1993. – P. 76 1997 m. registruota kultūros vertybių registro archeologinių vietų sąraše (kodas A465),Valstybės žinios – 1998, vasario 7. – P. 12 1998 m. paskelbta kultūros paminklu (kodas A466P),Vastybės žinios – 1998, gegužės 27. – P. 56 2005 m. pripažinta valstybės saugomu kultūros paminklu.Kultūros vertybių registras: Kalno Grikštų senovės gyvenvietė 

Teritorijos plotas – 3,2861 ha.

 Tyrimai 
1974 m. išaiškino, 1977 ir 1988 m. žvalgė Ignas Jablonskis, 1987 m. – Mokslinė metodinė kultūros paminklų apsaugos taryba (vadovas Bronius Dakanis),Jonas Balčiūnas, Bronius Dakanis, Algimantas Merkevičius, Gintautas Zabiela. 1987 m. žvalgyti paminklai. – Archeologiniai tyrinėjimai Lietuvoje 1986–1987 metais. – Vilnius, 1988, p. 172-177 1992 m. – Lietuvos kultūros paveldo mokslinis centras (vadovas Vilnius Morkūnas).Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita, Vilnius, 1995 m. – Kultūros paveldo centro paveldosaugos biblioteka. – F. 28, ap. 1, b. 14

1977 m. aptiktas 50 cm storio kultūrinis sluoksnis su pastato ir židinio liekanomis, rastas akmeninis ugniakuro padėklas puodui, keramikos šukių grublėtu ir lygiu paviršiumi, titnago dirbinys, lipdytas miniatiūrinis puodelis, molio tinko gabaliukų.Ignas Jablonskis. Ėgliškių, Kalno Grikštų (Kretingos raj.), Žvelsėnų (Klaipėdos raj.) priešistorinės gyvenvietės, Kretinga, 1979 m. – Lietuvos istorijos instituto rankraštynas. – F. 1, b. 694 1987 m. aptiktas intensyvus kultūrinis sluoksnis su lipdyta keramika.

Senovės gyvenvietė datuojama I tūkstantmečio pr. m. e. pabaiga – I tūkstantmečio pradžia.

Radinius saugo Kretingos muziejus.

 Šaltiniai 

 Nuorodos 
 Julius Kanarskas. Kartenos apylinkių proistorė. – Lietuvos lokaliniai tyrimai. – Vilnius: Versmė, (2002/05). – T.1 (2). – P. 206
 Kultūros vertybių registras 
 Kretingos krašto enciklopedija 

Kategorija:Lietuvos archeologinės gyvenvietės
Kategorija:Kretingos rajono paveldas